Vispārējās tiesas (sestā palāta) 2014. gada 3. novembra rīkojums – Secolux/Komisija un CdT
(lieta T‑90/14)
Prasība atcelt tiesību aktu un prasība atlīdzināt zaudējumus – Pakalpojumu publiskā iepirkuma līgumi – Uzaicinājums iesniegt piedāvājumu publiskā iepirkuma procedūrā – Drošības pārbaudes – Pretendenta piedāvājuma noraidīšana – Nepareiza atbildētāja identificēšana – Daļēja acīmredzama nepieņemamība
1.                     Prasība atcelt tiesību aktu – Atbildētāja statuss – Eiropas Savienības Publikāciju birojs – Savienības iestādes vai struktūras statusa neesamība – Akti, kas pieņemti pakalpojumu publiskā iepirkuma līguma procedūrā – Komisijas vainojamība – Prasības nepieņemamība (LESD 263. pants; Eiropas Parlamenta, Padomes, Komisijas, Tiesas, Revīzijas palātas, Ekonomikas un sociālo lietu komitejas un Reģionu komitejas Lēmuma 2009/496 13. panta 2. punkts) (sal. ar 16. punktu)
2.                     Prasība atcelt tiesību aktu – Pakalpojumu publiskā iepirkuma līgumu slēgšanas tiesību piešķiršanas procedūrā pieņemts Komisijas lēmums noraidīt piedāvājumu – Prasība pret Eiropas Savienības iestāžu Tulkošanas centru – Nepieņemamība (LESD 263. pants) (sal. ar 17. punktu)
Priekšmets
Pirmkārt, prasība atcelt Komisijas 2013. gada 3. decembra lēmumu, ar ko tika noraidīts prasītājas piedāvājums publiskā iepirkuma procedūrā drošības pārbaužu pakalpojumu sniegšanu (OV 2013/S 156 271471), un, otrkārt, prasība atlīdzināt ar šo lēmumu radītos zaudējumus
Rezolutīvā daļa:
1)
prasību noraidīt kā acīmredzami nepieņemamu, ciktāl tā ir vērsta pret Eiropas Savienības iestāžu Tulkošanas centru (CdT) un Eiropas Savienības Publikāciju biroju (OP);
2)
prasītāja sedz savus tiesāšanās izdevumus pati saistībā ar prasību, kas vērsta pret CdT un OP.